Държавен вестник, бр. 103, 2013 г., стр. 40

СТР.  40	
Д Ъ Р Ж А В Е Н  В Е С Т Н И К 	
БРОЙ  103
(2) За оценяване на предложените със за-
явлението за подпомагане разходи по чл. 22 
изпълнителният директор на ДФ „Земеделие“ 
определя със заповед комисия за оценка на 
разходите, която да се произнесе по тяхната 
допустимост и обоснованост. В състава на 
комисията се включват лица, притежаващи 
квалификация и професионален опит в съот-
ветната област.
(3) Когато сумата на исканата финансова 
помощ по чл. 4, т. 4 надхвърля бюджета, опре-
делен в заповедта по чл. 5, ал. 2, заявленията 
за подпомагане се класират съгласно критери-
ите за оценка, посочени в приложение № 3, и 
помощта по тях се одобрява в низходящ ред. 
Заявленията с еднакъв брой точки, за които 
е установен недостиг на средства, се класират 
по реда на постъпването им.
Чл. 31. (1) Изпълнителният директор на 
ДФ „Земеделие“ одобрява или отхвърля за-
явлението за подпомагане с уведомително 
писмо, което подлежи на обжалване по реда 
на Административнопроцесуалния кодекс. 
(2) Заявлението за подпомагане може да 
получи пълен или частичен отказ за финан-
сиране при:
1. липса или нередовност на документите 
или при непълнота или неяснота на заявените 
данни и посочените факти, установени при 
проверките по чл. 28, ал. 1, т. 1 и 2; 
2. несъответствие с условията за подпома-
гане по съответната мярка; 
3. неотстраняване на нередовностите и 
липсите в срока по чл. 27, ал. 1; 
4. недостатъчен бюджет по мярката.
(3) В срок до 15 работни дни от получа-
ване на писмено уведомление за одобрение 
на заявлението за подпомагане кандидатът 
трябва да подпише договор за предоставяне 
на безвъзмездна финансова помощ. Договорът 
урежда правата, задълженията и отговорнос-
тите на страните по него. 
(4) В случаите на частичен отказ по ал. 2 
кандидатът има право да сключи договор за 
отпускане на финансова помощ за одобрената 
част от заявлението.
(5) След изтичане на срока по ал. 3 кан-
дидатът губи право на подпомагане и може 
да кандидатства отново за финансиране на 
същата дейност съгласно чл. 11.
Г л а в а  с е д м а
ИЗПЛАЩАНЕ НА ФИНАНСОВАТА ПОМОЩ 
И КОНТРОЛ ВЪРХУ ИЗПЪЛНЕНИЕТО НА 
ПРОЕКТИТЕ
Раздел I
Изплащане на финансовата помощ
Чл. 32. (1) Финансовата помощ се изплаща 
след извършване на цялата инвестиция и/
или разход.
(2) Финансовата помощ не се изплаща на 
ползватели на помощта, за които е установено 
изкуствено създаване на условия за подпома-
гане, включително функционална несамосто-
ятелност, с оглед получаване на предимство 
за получаване на помощта.
Чл. 33. (1) За получаване на еднократно, 
междинно или окончателно плащане ползва-
телят на помощта подава в срок до 31 август 
на текущата финансова година заявление за 
плащане по образец, утвърден от изпълнител-
ния директор на ДФ „Земеделие“, и прилага 
документите, посочени в него. 
(2) При подаване на заявление за окон-
чателно плащане кандидатите по чл. 4, т. 5 
представят:
1. доклад за изпълнението на проекта;
2. резултатите от научно-приложните из-
следвания;
3. материалите и всички документи, насо-
чени към обществеността, които са заявени 
за финансиране по Програмата.
(3) Заявленията за плащане по ал. 1 се 
подават:
1. за мерките по чл. 4, т. 1 и 5 в Централ-
ното управление на ДФ „Земеделие“;
2. за мерките по чл. 4, т. 2, 3 и 4 в област-
ните дирекции на ДФ „Земеделие“ по посто-
янно местожителство на физическото лице 
или по адрес на регистрация на седалището 
на юридическото лице.
(4) Кандидатът има право да подаде от-
делно заявление за плащане за всяка една 
дейност по чл. 4. 
Чл. 34. (1) Служителите на ДФ „Земеделие“ 
извършват преглед на подадените документи 
в присъствието на кандидата, на неговия за-
конен представител или на упълномощеното 
от него лице.
 (2) В случай на липса или нередовност 
на документите по ал. 1 заявлението и при-
ложените към него документи не се приемат 
и се връщат на кандидата заедно с писмено 
изложение за всички установени липси и/или 
нередовности.
 (3) След отстраняване на констатираните 
липси и/или нередовности по ал. 2 ползвателят 
на помощта има право в рамките на срока 
по чл. 33, ал. 1 отново да подаде заявление 
за плащане.
(4) След приемане на документите за 
плащане ползвателят на помощта получава 
идентификационен номер на заявлението.
Чл. 35. (1) В срок до 45 дни от подаване 
на заявлението за плащане по чл. 33, ал. 1 
и не по-късно от 15 октомври на текущата 
финансова година ДФ „Земеделие“:
1. извършва административни проверки на 
представените документи, заявените данни и 
други обстоятелства, свързани със заявлението 
за плащане;